
     REPUBLIKA HRVATSKA                                               Broj: 14. St-1073/2017.
  TRGOVAČKI SUD U SPLITU
 Sukoišanska 6. - 21 000  S P L I T


U IME REPUBLIKE HRVATSKE

R J E Š E N J E

		Trgovački sud u Splitu, po sudcu Jozi Ćaleta, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Mažuranićevo šetalište 24b, OIB: 85821130368., za provedbu skraćenog stečajnog postupka nad Dužnikom: ENERGO OPREMA društvo s ograničenom odgovornošću za trgovinu i usluge, Split, Smiljanićeva 2, OIB: 04455655766, 15. siječnja 2018.

r i j e š i o  j e

1. Obustavlja se skraćeni stečajni postupak nad ENERGO OPREMA društvo s ograničenom odgovornošću za trgovinu i usluge, Split, Smiljanićeva 2, OIB: 04455655766.
1. Nakon pravomoćnosti ovog rješenja i nakon što spis dobije novi poslovni broj, posebnim će se rješenjem odlučiti hoće li se nad istim Dužnikom pokrenuti prethodni postupak ili će se rješenjem odmah otvoriti redovni stečajni postupak (čl. 433., in fine, SZ-a). 

Obrazloženje

	FINANCIJSKA AGENCIJA, Regionalni centar Split, Podružnica Split, podnijela je ovom Sudu dana 23. studenog 2017. godine, na temelju odredbe čl. 429., st. 1., Stečajnog zakona ("Narodne novine" broj 71/15., dalje u tekstu: SZ), zahtjev za provedbu skraćenog stečajnoga postupka nad Dužnikom: ENERGO OPREMA društvo s ograničenom odgovornošću za trgovinu i usluge, Split, Smiljanićeva 2, OIB: 04455655766.

	U podnesenom zahtjevu navedeno je da Dužnik na dan 17. studenog 2017. godine u Očevidniku redoslijeda osnova za plaćanje ima evidentirane neizvršene osnove za plaćanja i neprekidnom razdoblju od 120 dana, u ukupnom iznosu od: 163.745,59 kn, u koji iznos je uračunata kamata i naknada Financijske agencije za provedbu ovrhe na novčanim sredstvima, kao i da prema podacima koji su dostavljeni od Hrvatskog zavoda za mirovinsko osiguranje Dužnik nema zaposlenih.

	Prema odredbi čl. 428. st. 1. SZ-a sud će provesti skraćeni stečajni postupak nad pravnom osobom ako su ispunjene sljedeće pretpostavke:

- ako nema zaposlenih
- ako u Očevidniku redoslijeda osnova za plaćanje ima evidentiranje neizvršene osnove za plaćanje u neprekinutom razdoblju od 120 dana i
	- ako nisu ispunjene pretpostavke za pokretanje drugog postupka radi brisanja iz 
	sudskog registra.

	Budući da su, prema podacima iz podnesenog zahtjeva, kao i podacima iz sudskog registra, uvidom u koje je utvrđeno da se u odnosu na Dužnika ne vodi drugi postupak radi brisanja iz sudskog registra, bile ispunjene pretpostavke iz čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasne ploče suda 29. studenog 2017. godine objavio Oglas kojim je pozvao osobe ovlaštene za zastupanje Dužnika po zakonu da u roku od 15. dana od dana objave Oglasa, podnesu Sudu javnobilježnički ovjerovljen popis imovine i obveza na propisanom obrascu te je pozvao vjerovnike Dužnika da najkasnije u roku od 45. dana od dana objave Oglasa predlože otvaranje stečajnog postupka i da po pozivu Suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.

	Vjerovnik Dužnika, TROMONT d.o.o., Split, Dračevac 11, OIB: 30461667075, je dana  15. prosinca 2017. godine podnio prijedlog za otvaranje stečajnog postupka nad Dužnikom te je izvijestio sud da prema Dužniku ima dospjelih, a nenamirenih potraživanja, u ukupnom iznosu od: 90.118,64. kn.

		Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431. SZ-a), odlučeno je primjenom odredbe čl. 433., prvi dio, SZ-a kao u izreci ovog rješenja.

	Točka 2. izrijeke rješenja je utemeljena na odredbi čl. 433., in fine, SZ-a.


U Splitu, 15. siječnja 2018. 

                                                                                             SUDAC
                                                                                              Jozo Ćaleta


UPUTA O PRAVNOM LIJEKU:

Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske.

DNA:
- predlagatelju FINANCIJSKA AGENCIJA, RC Split
- dužniku
- e-oglasna ploča – 8 dana
- u spis

